भारत सरकार ने आज यहां राष्ट्रीय नदी संरक्षण योजना के अंतर्गत पुणे में मूला मूथा नदी की सफाई के लिए जापान अंतर्राष्ट्रीय सहयोग एजेंसी (जीआईसीए) के साथ ऋण समझौते पर हस्ताक्षर किये। इस अवसर पर पर्यावरण, वन एवं जलवायु परिवर्तन राज्य मंत्री (स्वतंत्र प्रभार) श्री प्रकाश जावडेकर भी उपस्थित थे। जापान इस परियोजना के लिए 0.30 प्रतिशत वार्षिक ब्याज दर से भारत सरकार को 19.064 बिलियन येन (लगभग 1,000 करोड़ रूपये) का ऋण उपलब्ध करायेगा। समझौते पर हस्ताक्षर होने के तुरंत बाद संबोधित करते हुए श्री जावडेकर ने इसे ‘ऐतिहासिक समझौता’ बताया।